als_Latn dik_Latn sag_Latn
Ramiz Kelmendi: Jam me ju, veteranëPublikuar 3 weeks ago në Telegrafi
“Edhe 16 vite pas luftës këta veteranë të shumtë nuk e gëzojnë asnjë të hyrë për mirëqenien e tyre dhe të familjeve të tyre. Këta veteranë me moral kombëtar të një çlirimtari, nuk mund të merren me ndonjë veprimtari të palejuar me ligj dhe nuk kanë as dëshirë të njollosin epitetin e ushtarit”, thotë Kelmendi, i cili pyet: “Ku jemi ne si shtet në raport me ta”?
“Veteranë të papunë, në pritje të listave, të certifikimit dhe pritjes së fuqizimit të tyre. Çka t’ju themi? Duhet të qëndroni, të qëndroni edhe përtej qëndresës dhe arsyes njerëzore që të merrni kompensimin e merituar për angazhimin madhor qe bëtë për vendin? A është kjo pritje e nevojshme? A nuk ka mundësi që kjo punë të përfundojë duke punuar ditë e natë për t’i kryer obligimet ndaj këtyre njerëzve. Sigurisht ka, por duhet vullnet”, thekson Kelmendi.
Ai thotë se veteranët janë krenaria e kombit, ndaj dihet keq për fatin e tyre.
“Është për të ardhur keq që kurë duhet të hyni në shtëpi dhe të dilni para fëmijëve tuaj; duhet të tregoni se sa mirë është të luftosh për kombin, për shtetformimim, e në anën tjetër mos ta keni një vend pune, sot, në shtetin e formuar! Po invalidët të cilët - edhe po të kishin vend pune - nuk mund të punojnë? Çfarë të bëjnë atëherë ata? Të flasin për kompensim - nuk bëhet fjalë!? Apo, të mëshirohen duke pritur certifikimin e listave?”, deklaron Kelmendi, teksa shton se e frikëson kjo metodë e prolongimit të certifikimit të listave të veteranëve.
“Është metodë që destimulon çdo qytetarë të vendit që të kontribuojë, si në lëmin e zhvillimit ekonomik, kulturor e arsimor, dhe këtë ta kthejë vetëm si kontribut për kompensim material. Jam me ju veteranë”, thotë Kelmendi. /Telegrafi/
als_Latn als_Latn als_Latn als_Latn als_Latn als_Latn